作者:王實甫
標題:崔鶯鶯夜聽琴(第二本)・離亭宴帶歇指煞
內容:從今後玉容寂寞梨花朵，胭脂淺淡櫻桃顆，這相思何時是可？昏鄧鄧黑海來深，白茫茫陸地來厚，碧悠悠青天來闊；太行山般高仰望，東洋海般深思渴。毒害的恁麼。俺娘呵，將顫巍巍雙頭花蕊搓，香馥馥同心縷帶割，長攙攙連理瓊枝挫。白頭娘不負荷，青春女成擔擱，將俺那錦片也似前程蹬脫。俺娘把甜句兒落空了他，虛名兒誤賺了我。(下)(末雲)小生醉也，告退。夫人跟前，欲一言以盡意，未知可否？前者賊寇相迫，夫人所言，能退賊者，以鶯鶯妻之。小生挺身而出，作書與杜將軍，庶幾得免夫人之禍。今日命小生赴宴，將謂有喜慶之期；不知夫人何見，以兄妹之禮相待？小生非圖哺啜而來，此事果若不諧，小生即當告退。(夫人云)先生縱有活我之恩，奈小姐先相國在日，曾許下老身侄兒鄭恆。即日有書赴京喚去了，未見來。如若此子至，其事將如之何？莫若多以金帛相酬，先生揀豪門貴宅之女，別為之求，先生臺意若何？(末雲)既然夫人不與，小生何慕金帛之色？卻不道"書中有女顏如玉？"則今日便索告刮。(夫人云)你且住者，今日有酒也。紅娘扶將哥哥去書房中歇息。到明日咱別有話說。(下)(紅扶末科)(末念)有分只熬蕭寺夜，無緣難遇洞房春。(紅雲)張生，少吃一盞卻不好：(末雲)我吃甚麼來！(末跪紅科)小生為小姐，晝夜忘餐廢寢，魂勞夢斷，常忽忽如有所失。自寺中一見，隔牆酬和，迎風待月，受無限之苦楚。甫能得成就婚姻，夫人變了卦，使小生智竭思窮。此事幾時是了！小娘子怎生可憐見小生，將此意申與小姐，知小生之心。就小娘子前解下腰間之帶，尋個自盡。(末念)可憐刺股懸梁志。險作高鄉背井魂。(紅雲)街上好賤柴，燒你個傻角。你休慌。妾當與君謀之。(末雲)計將安在？小生當築壇拜將。(紅雲)妾見先生有囊琴一張，必善於此。俺小姐深慕於琴。今夕妾與小姐同至花園內燒夜香，但聽咳嗽為令，先生動操；看小姐聽得時說甚麼言語，卻將先生之言達知。若有話說，明日妾來回報，道早晚怕夫人尋我，回去也。(下)。